Názov účtovnej 	 	OBEC   Slanská Huta	 	
jednotky	 		Slanská Huta č. 68, 044 17	
( adresa, IČO)	 	00691330	 	 	
Názov 	 	 	       	SMERNICA	 	 	
vnútropodnikovej 	                       	 o používaní verejných	 	
smernice	 	   prostriedkov na reprezentačné účely	
Číslo smernice	 	      8/2019	 	 	
 	 	 	 	 	 	 	
Platnosť smernice	od 01.11.2019	 	 	 	
pre obdobie	 	 	 	 	 	
Schválil	 	Martina Urbanová - starostka	 	 	

Smernica o používaní verejných prostriedkov na reprezentačné a propagačné účely

Článok I.
Úvodné ustanovenia

Obec Slanská Huta má oprávnenie uhrádzať výdavky na reprezentačné a propagačné účely v rozsahu schválenom v rozpočte na príslušný rozpočtový rok podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Článok II.
Špecifikácia výdavkov

1. Výdavky na reprezentačné a propagačné účely môže Obec Slanská Huta uhrádzať zo svojho rozpočtu len v nevyhnutnom rozsahu. Výdavky sa posudzujú individuálne, a to z dôvodu konania osláv, prezentácie, návštevy, výročia, kultúrnej, spoločenskej, športovej alebo inej akcie. 

Na účely tejto smernice  sa za:
- oficiálnu návštevu považuje tuzemská alebo zahraničná  delegácia, ktorá prerokúva so zástupcami obce dôležité spoločenské a  hospodárske otázky,               

- za občerstvenie sa považuje káva, čaj, minerálna voda, slané pečivo a pochutiny (v sume maximálne 15 EUR na osobu pri konaní akcie nepresahujúcej 6 hodín, v sume 23 EUR pri konaní akcie presahujúcej 6 hodín),

- vecný dar považuje dar v sume nepresahujúcej sumu 35 EUR na jednotlivca a maximálne v sume 65 EUR za skupinu osôb, a to na základe preukázateľného realizovania akcie či udalosti,

- za finančný dar určený na propagáciu vynaloženie verejných prostriedkov  v maximálnej sume 50 EUR.

- za tvorbu vizitiek, obálok, propagačných materiálov či reklamných brožúr v limite 
50 EUR, a to na základe priloženého odôvodnenia.

- kyticu považuje suma nepresahujúca sumu 10 EUR na jednotlivca.

2. O predmetných výdavkoch na reprezentáciu rozhoduje starosta Obce a zodpovedá za neprekročenie limitov. 

3. Za výdavky na propagačné účely sa považujú výdavky na propagáciu a reklamu, ktorá bezprostredne súvisí s činnosťou Obce Slanská Huta,  napr. na novoročné pozdravy, inzerciu, internetovú stránku, vizitky, účasť na výstavách a expozíciách.  Za použitie prostriedkov na propagačné účely zodpovedá starosta obce.

4. Pred samotným vynaložením prostriedkov je vykonaná základná finančná kontrola zodpovedným zamestnancom a príslušným vedúcim zamestnancom/štatutárom. Príslušný zamestnanci v zmysle predošlej vety overujú použitie verejných prostriedkov určených na reprezentáciu a propagáciu v zmysle rozpočtového krytia a dodržania predmetnej smernice. Výkon základnej finančnej kontroly sa vyhotoví pri hotovostnej platbe, ako aj pri bezhotovostnej úhrade. Zodpovední zamestnanci podľa prvej vety k overeniu súladu s kritériami uvedú svoje meno a priezvisko, dátum vykonania základnej finančnej kontroly a súhlasu s vykonaním výdavkovej finančnej operácie. V zmysle tejto smernice nie je povolené poskytovať prostriedky určené na reprezentáciu alebo propagáciu. 

5. Použitie bežných výdavkov na reprezentačné a propagačné účely je klasifikované v príslušnej ekonomickej klasifikácii 637036 a v prípade pochutín, kávy, čaju alebo kytice 633016. 
6. Touto Smernicou sa ruší Smernica o  rozsahu a spôsobe použitia výdavkov na reprezentačné a propagačné účely Obce Slanská Huta zo dňa 01.10.2007
7.  Účinnosť smernice je stanovená od 01.11.2019

	.......................................
                                                                                                        Martina Urbanová
								              starostka obce